Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 823/12/3307	Prievidza, 21.1.2013
EEČ : 2-27-6-2013

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Prievidza
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
od presne nezisteného času dňa 21.10.2012 do dňa 22.10.2012 do 22.30 hod.   v  Pravenci   mal pri sebe papierovú skladačku  s obsahom kryštalickej látky o hmotnosti  0,024 g s prítomnosťou metamfetamínu vo forme bázy v množstve väčšom ako 10 mg  , čo predstavovalo 1obvyklú dávku, pričom látka metamfetamín je zaradená v II. skupine psychotropných   látok podľa zákona č. 139/1998 Z.z. o omaných látkach, psychotropných látkach a prípravkoch v znení neskorších zmien 
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník OR PZ  Obvodné oddelenie  PZ Nitrianske Pravno   uznesením č. ORP-1517/NP- PD-2012 zo dňa  26.11.2012  vzniesol obvinenie XXXXX   za prečin nedovolej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zák.

	Skrátením vyšetrovaním sa zistilo, že  XXXXX od presne nezisteného času dňa 21.10.2012 do dňa 22.10.2012 do 22.30 hod.   v  Pravenci   mal pri sebe papierovú skladačku  s obsahom kryštalickej látky o hmotnosti  0,024 g s prítomnosťou metamfetamínu vo forme bázy v množstve väčšom ako 10 mg  , čo predstavovalo 1obvyklú dávku, pričom látka metamfetamín je zaradená v II. skupine psychotropných   látok podľa zákona č. 139/1998 Z.z. o omaných látkach, psychotropných látkach a prípravkoch v znení neskorších zmien . 

         XXXXX   sa k spáchaniu predmetného skutku priznal a jeho prizanie  je v súlade s dôkazmi vykonanými v prípravnom konaní. Vo svojej výpovedi sa obvinený vyjadril, že súhlasí s podmienečným zastavením trestného stíhania.

	Skutok je prečinom nedovolej výroby omamných a psychotropných látok, jedov alebo prekurzorov ich držanie a obchodovania s nimi  podľa § 171 ods. 1 Tr. zák. , za ktorý zákon dovoľuje uložiť trest odňatia slobody s hornou hranicou tri roky.

	XXXXX doposiaľ nebol súdne trestaný a s výnimkou 1 dopravného priestupku ani sankciovaný za spáchanie  priestupku. 

	Vzhľadom na to, že sú splnené zákonné podmienky na podmienečne zastavenie trestného stíhania rozhodla som tak, ako je uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Krčová
prokurátorka